《郭氏嘉山亭》
宋代·胡宏

衡山何似洛城居，不久从来亦不余。
赤县人希旧勋业，清閒身自富时书。
搜罗神化观周易，略去玄黄陋太初。
最是忘机湘水上，风轻日淡看游鱼。

作者简介：（1106—1162）宋建宁崇安人，字仁仲，号五峰。胡安国子。幼师杨时、侯仲良，而卒传其父之学。优游衡山下二十余年，张栻师事之。高宗绍兴中，以荫补官，不调。秦桧死，被召，以疾辞。有《知言》、《皇王大纪》、《五峰集》。